עומרי כספי

**עומרי מֹשֶׁה כְּסֶפִי** (נולד ב-22 ביוני 1988) הוא כדורסלן ישראלי המשחק במכבי תל אביב ובנבחרת ישראל, בה הוא משמש גם כקפטן. גובהו 2.06 מטרים והוא משחק בעמדות הסמול פורוורד והפאוור פורוורד. הוא הכדורסלן הישראלי הראשון ששיחק בליגת ה-NBA, וכן הישראלי הראשון שנבחר בסיבוב הראשון של דראפט ה-NBA.

## ביוגרפיה

כספי נולד בחולון, גדל והתחנך ביבנה. יש לו אח גדול ואחות קטנה. בילדותו שיחק בקבוצות אליצור יבנה ובמכבי ראשון לציון. בגיל 13 עבר לקבוצת הנערים של מכבי תל אביב, עימה זכה בשנת 2004, באליפות המדינה לנערים והיה בחמישיית העונה יחד עם גל מקל וגלעד שיקלר. במקביל, שיחק בתיכון בקבוצת הכדורסל של הגימנסיה הריאלית ראשון לציון. במסגרת ליגת הנוער שיחק במדי מכבי תל אביב, עימה העפיל לגמר גביע המדינה נגד הפועל תל אביב. כספי משמש מאז שנת 2011 כפרזנטור הראשי של חברת תלמה.

בשנת 2012 הוסיף כספי את השם של סבו, משה, בתעודת הזהות בתור שמו האמצעי. ביוני 2016 הוא נישא לשני רודרמן. ביולי 2017 נולדה בתם הבכורה, וביולי 2019 נולדה בתם השנייה.

## קריירה

### ישראל

בעונת **שגיאת תסריט: היחידה החזירה ערך nil. היא אמורה להחזיר טבלת שמות מיוצאים.**2005/2006 הצטרף לקבוצת הבוגרים של מכבי תל אביב. בעונת **שגיאת תסריט: היחידה החזירה ערך nil. היא אמורה להחזיר טבלת שמות מיוצאים.**2006/2007 הושאל כספי לקבוצת הפועל גליל עליון, בה היה לאחד השחקנים הבולטים ואף דורג רביעי מבין השחקנים הישראליים בליגה כולה, עם 11.2 נקודות בממוצע למשחק, ואף זכה בתואר "תגלית העונה". באותה שנה השתתף במחנה נייקי בארצות הברית והצטיין במשחק נגד נבחרת ארצות הברית כשקלע 14 נקודות. בסיום העונה שב לקבוצת מכבי תל אביב.

בעונת **שגיאת תסריט: היחידה החזירה ערך nil. היא אמורה להחזיר טבלת שמות מיוצאים.**2007/2008 שב כספי לשחק במכבי תל אביב. תחת עודד קטש וצביקה שרף, רשם כספי ממוצעים של 11.2 נקודות ו-4 כדורים חוזרים למשחק בליגת העל, ו-4.5 נקודות ו-2.1 כדורים חוזרים למשחק ביורוליג. הוא העפיל עם מכבי תל אביב למשחקי הגמר של היורוליג, ליגת העל, גביע המדינה וגביע הליגה, אך הצליח לזכות איתה רק באחרון. בנוסף, הפסידה מכבי את האליפות להפועל חולון אחרי 14 שנות זכייה רצופות. בסוף העונה הוענק לכספי תואר השחקן השישי בליגת העל. במהלך עונה זו שיפר כספי את יכולותיו, ומספר סקאוטים מה-NBA באו לצפות בו. הוא נרשם לדראפט 2008 ועם תום העונה נסע לארצות הברית על מנת להיבחן במספר קבוצות. כספי הרשים בכל הקבוצות בהן נבחן ובעיקר בדטרויט פיסטונס ובקליבלנד קאבלירס, אך משאף קבוצה לא התחייבה שתבחר בו, החליט לוותר על ההשתתפות בדראפט בעונה זו.

בעונת **שגיאת תסריט: היחידה החזירה ערך nil. היא אמורה להחזיר טבלת שמות מיוצאים.**2008/2009 הפך כספי לאחד השחקנים המובילים במכבי תל אביב, ואף פתח בחמישייה 14 פעמים מתוך 21 המשחקים בהם שיחק בליגה. הוא סיים את העונה הסדירה עם ממוצע של 12.6 נקודות למשחק, כשהוא קולע באחוזים מצוינים של 71.9% מטווח שתי הנקודות, 42.6% מטווח שלוש הנקודות ו-75% מקו העונשין. כספי הצליח בעונה זו גם במסגרת היורוליג, ונבחר במקום הרביעי ברשימת השחקנים הצעירים המצטיינים של השנה באירופה.

### סקרמנטו קינגס

 בדראפט ה-NBA ‏2009 נבחר כספי בסיבוב הראשון, במקום ה-23, על ידי קבוצת סקרמנטו קינגס והיה לישראלי הראשון שנבחר בסיבוב הראשון בדראפט. ביולי אותה שנה חתם על חוזה בקבוצה, ובכך הפך לישראלי הראשון ב-NBA.

ב-28 באוקטובר 2009 ערך כספי את הופעת הבכורה שלו בליגה, כאשר עלה כמחליף במשחק נגד אוקלהומה סיטי ת'אנדר. הוא סיים את המשחק עם 15 נקודות ב-19 דקות משחק בלבד. גם בהמשך הדרך הצטיין כספי והפך לאחד משני ה"רוקיז" המובילים בסקרמנטו, לצד טייריק אוונס. תחילת העונה שלו ב-NBA נחשבה להצלחה; ב-6 בינואר 2010 דורג כספי במקום הראשון בדירוג הרוקיז של ESPN‏. במהלך החלק הראשון של העונה היו לכספי מספר הופעות מרשימות, בין היתר נגד הלוס אנג'לס לייקרס אשר זכו בהמשך העונה באליפות, ובמהלך תקופה זו הוא אף קלע שיא אישי של 24 נקודות.

בהמשך, נבחר כספי לשחק בנבחרת הרוקיז, במשחק נגד נבחרת תבנית:מונחון כחלק מסוף שבוע האולסטאר. במשחק זה קלע כספי 13 נקודות, להן הוסיף 5 כדורים חוזרים, 3 אסיסטים וחטיפה אחת ב-24 דקות, ונבחרתו ניצחה בתוצאה 128:140. לאחר פגרת האולסטאר, ירדו ממוצעיו של כספי, ובתום העונה הוא נכלל בסגל הסקרמנטו קינגס לליגת הקיץ. באוקטובר 2010 מימשה סקרמנטו קינגס את האופציה על כספי, על מנת שימשיך לשחק בקבוצה עד לסוף עונת 2012. בדצמבר 2010 נבחר כספי לרשימת 15 השחקנים שמועמדים לתואר שחקן השנה מטעם פיב"א.

### קליבלנד קאבלירס

ב-30 ביוני 2011 נשלח כספי לקליבלנד קאבלירס בתמורה לפאוור פורוורד ג'יי. ג'יי. היקסון. ב-22 בספטמבר 2011 דורג כספי על ידי ESPN במקום ה-158 בדירוג שחקני ה-NBA מתוך 500 שחקנים. בתחילת עונת **שגיאת תסריט: היחידה החזירה ערך nil. היא אמורה להחזיר טבלת שמות מיוצאים.**2011/2012 קיבל כספי קרדיט רב ממאמנו ביירון סקוט, אולם לאחר שעלה בחמישייה הפותחת ב-35 משחקים, איבד את מקומו באמצע העונה לאלונזו ג'י. גם בעונה העוקבת, עונת **שגיאת תסריט: היחידה החזירה ערך nil. היא אמורה להחזיר טבלת שמות מיוצאים.**2012/2013, לא הצליח כספי לזכות בחזרה באמונו של סקוט. הוא עבר במהלך העונה ניתוח בתוספתן ולקח חלק לאורך העונה ב-43 משחקים בהם שותף ב-11.7 דקות למשחק בלבד.

### יוסטון רוקטס

לקראת עונת **שגיאת תסריט: היחידה החזירה ערך nil. היא אמורה להחזיר טבלת שמות מיוצאים.**2013/2014 חתם כספי ביוסטון רוקטס לשתי עונות עם אופציה לעונה נוספת. ביוסטון, הסיט אותו מאמנו קווין מקהייל לשחק הן בעמדת הסמול פורוורד והן בעמדת הפאוור פורוורד. הוא קיבל במהלך העונה 18.1 דקות, בהן רשם 6.9 נקודות בממוצע, ויוסטון סיימה את העונה עם מאזן של 54 ניצחונות מול 28 הפסדים בלבד ובמקום הרביעי במערב. במשחקי הפלייאוף פגשה יוסטון את פורטלנד טרייל בלייזרס. כספי לא שותף בסדרה כלל, ויוסטון הפסידה בשישה משחקים בתוצאה 2–4.

### החזרה לסקרמנטו

בסיום העונה הועבר כספי מיוסטון לניו אורלינס פליקנס כחלק מטרייד שכלל 3 שחקנים, אך נופה מסגל הקבוצה לאחר מספר ימים, ולקראת העונה הבאה שב וחתם בסקרמנטו קינגס. במהלך עונת **שגיאת תסריט: היחידה החזירה ערך nil. היא אמורה להחזיר טבלת שמות מיוצאים.**2014/2015 מונה ג'ורג' קארל, שדוגל במשחק מהיר, למאמנה של הקבוצה. כספי השתלב היטב בסגנון משחקו המהיר של קארל, רשם שיא קריירה כשקלע 31 נקודות מול מינסוטה טימברוולבס ובסיום העונה חתם לשנתיים נוספות בקבוצה.

בעונה הבאה **שגיאת תסריט: היחידה החזירה ערך nil. היא אמורה להחזיר טבלת שמות מיוצאים.**2015/2016 המשיך כספי להציג יכולת גבוהה תחת קארל, ובדצמבר קלע שיא קריירה חדש של 36 נקודות בהפסד קבוצתו לגולדן סטייט ווריורס, בהם שיא מועדון של תשע שלשות. הוא סיים את העונה עם שיא קריירה של 11.8 נקודות ו-5.9 ריבאונדים למשחק.

במחצית הראשונה של עונת **שגיאת תסריט: היחידה החזירה ערך nil. היא אמורה להחזיר טבלת שמות מיוצאים.**2016/2017 זכה כספי לדקות מועטות תחת מאמנו דייוויד ייגר. במהלך חודש ינואר נפצע ברגלו במהלך אימון, פציעה שהשביתה אותו עד לפגרת האולסטאר.

### ניו אורלינס פליקנס

ב-20 בפברואר 2017 הועבר בטרייד לניו אורלינס פליקנס, יחד עם דמרקוס קאזינס, בתמורה לבאדי הילד, טייריק אוונס, לנגסטון גאלוויי ושתי בחירות דראפט עתידיות. ארבעה ימים לאחר מכן ערך את הופעת הבכורה שלו במהלכה קלע 12 נקודות, אך גם שבר את בוהן רגלו הימנית. בעקבות הפציעה שוחרר מהקבוצה באופן מיידי.

### מינסוטה טימברוולבס

ב-20 במרץ 2017 חתם כספי במינסוטה טימברוולבס. הוא שותף ב-13 משחקים ולא בלט.

### גולדן סטייט ווריורס

ב-12 ביולי 2017, חתם כספי בגולדן סטייט ווריורס, אלופת ה-NBA.

העמיד ממוצעים של 5.7 נקודות למשחק 1.0 אסיסטים ו-3.8 ריבאונדים למשחק.

נפצע כ-3 פעמים במהלך העונה, והפציעה המשמעותית הייתה חודש לפני הפלייאוף. ב-7 באפריל 2018 שוחרר כספי מהקבוצה עקב פציעותיו הרבות, שבעה ימים לפני פתיחת הפלייאוף.

### ממפיס גריזליס

ב-12 ביולי 2018, חתם כספי בממפיס גריזליס לעונה. ב-6 בנובמבר 2018 קיבל כספי בטקס שנערך לכבודו לפני המשחק בין הממפיס גריזליס לגולדן סטייט ווריורס את טבעת אליפות ה-NBA, זאת כהוקרה על תרומתו לקבוצה במהלך העונה הסדירה. ב-7 בפברואר 2019 שוחרר מהגריזליס בעקבות השבתה שנגרמה לו בשל פציעות שספג במשך העונה.

### מכבי תל אביב

באוגוסט 2019 חזר למועדון נעוריו, מכבי תל אביב.

במהלך אחד המשחקים נפצע כספי, והתגלה אצלו שחיקת סחוס חמורה בברכו. כספי עבר ניתוח בתאריך 1 בפברואר ובכך הקטין את סיכוייו לחזור לעונת המשחקים 2019/2020.

## נבחרת ישראל

 כספי שיחק בנבחרת הנוער של ישראל, שזכתה במקום השביעי באליפות אירופה בשנת 2005. באליפות שנערכה בשנת 2006, בה זכתה ישראל במקום ה-11, היה כספי השלישי בטבלת הקלעים של הטורניר, עם 21.4 נקודות למשחק, והיה למוסר האסיסטים המצטיין של הנבחרת, עם 7.1 אסיסטים למשחק.

בשנת 2007 שיחק בשורות נבחרת העתודה, שזכתה במקום השישי באליפות אירופה. גם בטורניר זה היה השלישי בטבלת הקלעים, עם 17.9 נקודות למשחק. באותה שנה זומן לראשונה גם לסגל הנבחרת הבוגרת לקראת טורניר "ההזדמנות האחרונה", אך בסופו של דבר לא נטל חלק באליפות אירופה עצמה.

בשנת 2009 נעדר ממשחקי הנבחרת באליפות אירופה, מאחר שהתמקד בהכנה לעונת ה-NBA. בשנת 2010 שב לשחק במדיה במסגרת מוקדמות אליפות אירופה. כספי סיים את טורניר המוקדמות כקלע המוביל של הנבחרת (16.9 נקודות בממוצע למשחק). משחק השיא שלו היה בניצחון הנבחרת על נבחרת מונטנגרו, בו קלע 30 נקודות.

בשנת 2011 נעדר שוב ממשחקי הנבחרת באליפות אירופה בגלל פציעה.

באוגוסט 2015 מונה כספי לקפטן הנבחרת, בעקבות פציעתו של יותם הלפרין

## הוקרה

בשנים 2013, 2014 ו-2015 זכה כספי בתואר כדורסלן השנה בתחרות ספורטאי השנה בישראל.

בדצמבר 2015, זכה בפרס הספורט הישראלי מטעם משרד התרבות והספורט על הצטיינות בתחומו.

כספי היה אחד המועמדים הסופיים להדלקת משואה בטקס המרכזי של יום העצמאות ה-70 למדינת ישראל, אולם גולדן סטייט ווריירס סירבה לשחרר אותו לטקס.

בשנת 2018 קיבל כספי את תואר "ספורטאי ה-70" מטעם משרד התרבות והספורט.

## סטטיסטיקות הקריירה

הנתונים מעודכנים לסוף עונת **שגיאת תסריט: היחידה החזירה ערך nil. היא אמורה להחזיר טבלת שמות מיוצאים.**2018/2019:

## קישורים חיצוניים

* דף השחקן באתר ה-NBA
* דף הפרופיל של כספי באתר היורוליג
* Lee Jenkins,‏ Welcome, The King Of Israel, באתר ספורטס אילוסטרייטד, 21 בדצמבר 2009